《征妇怨》
宋代·赵崇嶓

梧桐叶叶生凉秋，燕山早寒已知遒。
则则力力叹不休，堂前月光使人愁。
停针罢线泪沾裳，朔风渐高天雨霜。
妾忧欲死幸未死，未死犹堪寄衣去。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。